tartuNLP/wikipedia-smugri-20251201 huggingface dataset:
HaTikva

"HaTikva" ("Lootus") on Iisraeli hümn alates aastast 1948.
Sõnade autor on Naftali Gerts Imber (1878), muusika auror Shmuel Koen (1888).
Sõnad.
Kol'od balleivav penimah,
nefesh yehudi homiyah.
Ulfa'atei mizrach kadimah.
Ayin letziyon Tzofiyah.
Od'lo avdah tikvateinu.
Hatikvah bat shnot alpayim.
Lihyot am'chofsi be'artzeinu.
Eretz-Tziyon vi'Yerushalayim.
Lihyot am'chofsi be'artzeinu.
Eretz-Tziyon vi'Yerushalayim.
Elva Linnaraamatukogu

Elva Linnaraamatukogu on raamatukogu Tartu maakonnas Elva linnas. 
Varem asus linnaraamatukogu Pika ja Kesk tänava nurgal, samas majas Tartumaa Muuseumiga. Tänapäeval asub raamatukogu Elva Gümnaasiumi algkoolihoones aadressil Tartu maantee 3.
Raamatukogus on täiskasvanute osakond, lugemissaal, lasteosakond, internetipunkt ja kaminasaal.
Raamatukogu veebilehe vahendusel on võimalik kasutada e-kataloogi URRAM.
Raamatukogus on täiskasvanute ja lasteosakond, samuti internetipunkt.
Chieri

Chieri on linnaks nimetatav omavalitsusüksus ("comune") Itaalias Piemonte maakonnas Torino suurlinnapiirkonnas. Chieri sai linnaõigused Otto IV-lt 1212. aastal.
Umbes 15 km kaugusel provintsi pealinnast kagus asuva Chieri kõrgus merepinnast on 305 meetrit, asustustihedus inimest ruutkilomeetri kohta.
Haldus.
Chieri piirneb järgmiste omavalitsusüksustega: Andezeno, Arignano, Baldissero Torinese, Cambiano, Montaldo Torinese, Pavarolo, Pecetto Torinese, Pino Torinese, Poirino, Riva presso Chieri, Santena.
Chieri halduspiirides asuvad järgmised asulad ja asumid: Madonna della Scala, Pessione, Airali, Fontaneto, Mosi, Mosetti, Borgata Falcettini, Tetti Fasano, Canarone, Cascina Monza, Tetti Borri, Tetti Cochis, Livorna.
Ajalugu.
Neoliitikumis ja kiviajal oli ala asustatud liguuri hõimude poolt, kelle pealinn oli Taurasia (praegune Torino).
Euroopa keeleõppe tunnuskiri

Euroopa keeleõppe tunnuskiri on Euroopa Komisjoni ning Haridus- ja Teadusministeeriumi tunnustus. 
Tunnuskiri toetab ja tunnustab uuenduslikku lähenemist keeleõppele. Muuhulgas tunnustatakse erinevate tehnoloogiate ja tehnikate kasutamist ning hea praktika levitamist. Euroopa keeleõppe tunnuskirja peamine eesmärk on tunnustada ja levitada keeleuuenduslikke algatusi ning nüüdisajastada ja tõsta keeleõppe kvaliteeti kogu Euroopas. Tunnuskirjaga autasustatakse kõige innovaatilisemaid projekte ja algatusi. Kandideerimise peamised kriteeriumid määratleb Euroopa Komisjon, neile lisanduvad iga riigi eraldi kehtestatud nõuded ja tingimused.
Eestis menetleb Euroopa tunnuskirja programmi Sihtasutus Archimedese hariduskoostöö keskus koos haridus- ja teadusministri poolt kinnitatud žüriiga.
Paul Allik

Paul Allik (23. detsember 1946 Aruküla, Kaarepere vald – 14. detsember 2003 Tallinn) oli eesti kunstnik ja laulja.
Elukäik.
Ta sündis Tartumaal Kaarepere vallas Arukülas õigeusu preestri Ermil Alliku (1917–2003) perekonnas. Õppis aastatel 1961–1966 Tartu Kunstikoolis, kus tema vaimseks eeskujuks ja Pallase maalitraditsioonide edasikandjaks oli maalikunstnik ja õppejõud Alfred Kongo.
Paul Allik astus 1989. aastal Eesti Kunstnike Liitu ja oli aastatel 1994–1995 Eesti Kunstnike Liidu asepresident. Aastatel 1993–1994 oli ta Eesti Maalikunstnike Liidu esimees, aastatel 1994–1996 International Assotiation of Arti Eesti osakonna president. 1994. aastal anti Paul Allikule eesti maali aastanäituse preemia.
Paul Allik suri 14. detsembril 2003 ja maeti 20. detsembril Metsakalmistule.
Looming.
Eesti kunstis on Paul Allikut raske paigutada mingisse kindlalt määratletud seltskonda. Tundliku ja kerge käega ekspressiivse maalija ja joonistajana huvitasid teda aktid, maastikud ja natüürmordid, aga ka abstraktsed kompositsioonid. Seejuures on ta järjekindlalt kasutanud traditsioonilisi stuudiotehnikaid, akrüülmaali lõuendil ja segatehnikas joonistust paberil.
Näitustel osales juba õpingute ajal. Tema isikunäitusi on peale Eesti olnud ka Soomes ja Rootsis. Paul Alliku töid on Eesti Kunstimuuseumis, Tartu Kunstimuuseumis, Tallinna Kunstihoones, Eesti Rahvusraamatukogus, Underi ja Tuglase Kirjanduskeskuses ning paljudes erakogudes Eestis, Soomes, Rootsis, Austraalias jm.
Lauljana mäletatakse Paul Allikut 1970. aastate "Tippmeloodia" lauluvõistlustelt, estraadilavadelt, Eesti Televisiooni populaarsetest telesaadetest "Horoskoop" ja "Reklaamiklubi", laulude "Mustamäe valss", "Põgenevad unenäod" jms kuulsaks lauljana, ka muusikafilmist "Duett-duell" (ETV 1970).
Isiklikku.
Tema isa oli ülempreester Ermil Allik ja ema köster Lydia Allik. Tema vend on köster Georg Allik ja õde kiriku koorijuht Tiina Allik.
Loránd Eötvösi ülikool

Loránd Eötvösi ülikool (ungari "Eötvös Loránd Tudományegyetem", ELTE) on riiklik ülikool Ungaris Budapestis.
Ülikool on asutatud 1635. aastal ja see on üks suuremaid ja prestiižsemaid kõrgkoole Ungaris. Ülikool kannab tuntud füüsiku parun Loránd Eötvösi nime alates 1950. aastast.
Ajalugu.
Loránd Eötvösi ülikooli eelkäijaks peetakse kardinal Péter Pázmány 1635. aastal Ungari kuningriigis Nagyszombatis (tänapäeval Trnava, Slovakkia) asutatud katoliiklikku ülikooli, kus õpetati teoloogiat ja filosoofiat. 1770. aastal viidi ülikool üle Budasse ja seda nimetati kuni 1873. aastani "Pesti Kuninglikuks Ülikooliks", seejärel kuni 1921. aastani "Budapesti Ülikooliks", mil see nimetati asutaja Péter Pázmányi järgi ümber "Ungari Kuninglikuks Péter Pázmány Ülikooliks".
1949. aastal eraldati ülikoolist usuteaduskond ja loodi loodusteaduskond. 
Ülikoolis õpib 28 000 üliõpilast.
Eesti keel ja kultuur Loránd Eötvösi ülikoolis.
Loránd Eõtvõsi Ülikoolis tegutseb juba alates 1872. aastast maailma esimene soome-ugri keelte õppetool. Eesti keelt õpivad nii soome-ugri ja soome keele eriharu üliõpilased kui ka ungari filoloogid. Eesti keele tõhusamaks õpetamiseks käivitati 1994. aastal eesti keele õppekava, millest kasvas välja eriharu. Alates 2002. aasta sügisest saab Loránd Eõtvõsi Ülikoolis õppida eesti keelt ka põhiainena. Õpingute hulka on kuulunud mh pooleaastane Tartus vahetusüliõpilaseks olemine. Eesti keele lektoriks on olnud näiteks Piret Toomet, Anu Kippasto, Lea Kreinin.
Alates 2018. aastast lähetab Eesti riik Loránd Eötvösi ülikooli eesti keele ja kultuuri lektori eesti keele ja kultuuri akadeemilise välisõppe programmi (EKKAV) raames. Selle programmi raames lähetatud esimese eesti keele ja kultuuri lektorina töötab Budapestis Leila Kimmel. Programmi koordineeris Eesti Instituut, alates 2021. aastast haldab programmi Haridus- ja Noorteamet.
Eestist tulnud lektorid on töötanud mitmes ungari ülikoolis alates 1992. aastast, kuid ka enne seda on Ungari ülikoolides eesti keelt õpetatud. Debreceni Ülikoolis saab eesti keelt õppida soome-ugri, ungari või soome keele õppekava raames kas kohustusliku või valikainena. Lektorina on seal töötanud näiteks Anu Kippasto, Leila Kubinyi, Hiie Rüütel. Szombathely kõrgkoolis saab eesti keelt õppida soome-ugri õppekava raames. Lektoriteks on seal olnud Tiina Rüütmaa, Mirjam Link, Marju Ilves. Miskolci ülikoolis õpetatakse eesti keelt ungari keele eriharu üliõpilastele. Lühemat aega on eesti keelt õpetatud ka Szegedi ja Pécsi ülikoolis. Aastatel 1992–1995 oli Pécsi Janus Pannoniuse ülikooli soome-ugri keelte kateedri juhataja Paul Kokla, kes õpetas 1994. aastal ühe semestri eesti keelt ka Budapestis Péter Pázmányi katoliiklikus ülikoolis.
Erna Visk

Erna Visk (4. mai 1910 Pärnu – 20. aprill 1983) oli Eesti NSV partei- ja riigiametnik.
Ta sündis 1910. aastal Pärnus töölisperekonnas. 1927. aastast töötas Leningradi tehases Elektropribor laboritehnikuna. Seejärel õppis ta Semjon Budjonnõi nimelises Sõjaväe Elektrotehnika Akadeemias. Aastatel 1939–1947 oli ta juhtival kohal Tšuvaši ANSV Riiklikus Plaanikomitees.
1947. aastast elas ta Eestis, töötades juhtivatel ametikohtadel: kõigepealt Pärnu Linna TSN Täitevkomitee plaanikomisjoni esimehena, seejärel EKP Valgamaa Maakonnakomitee sekretärina ning siis EKP Kilingi-Nõmme Rajoonikomitee esimese sekretärina. Aastatel 1952–1953 oli ta EKP Pärnu Oblastikomitee sekretär. Aastatel 1953–1958 oli ta EKP Paide Rajoonikomitee esimene sekretär. Aastatel 1958–1964 oli ta Eesti NSV sotsiaalkindlustuse minister, misjärel ta siirdus pensionile.
Ta oli korduvalt valitud EKP Keskkomitee liikmeks ja ta kuulus ka Eesti NSV Ülemnõukogu III ja IV koosseisu.
Erna Visk suri 20. aprillil 1983 ja maeti 26. aprillil 1983 Metsakalmistule.
Isiklikku.
Tema isa Jüri Visk oli II Riigikogu liige (Töörahva Ühise Väerinna ridades).
Daugavpilsi Ülikool

 
Daugavpilsi Ülikool on avalik-õiguslik ülikool Daugavpilsis Lätis. Daugavpilsi ülikool on ainus ülikool Ida-Lätis.
Aastal 1921 asutati Daugavpilsis pedagoogiline kool, mis aastal 1922 nimetati ümber Daugavpilsi pedagoogiliseks seminariks ja aastal 1923 Daugavpilsi Riiklikuks Õpetajate Instituudiks. Aastatel 1952–1986 kandis see Daugavpilsi Pedagoogilise Instituudi nime, 1986–1993 oli Jānis Kalnbērziņši nimeline Daugavpilsi Pedagoogiline Instituut ja 1993–2001 Daugavpilsi Pedagoogikaülikool. 
Ülikoolis õppis 2013. aasta seisuga umbes 2500 üliõpilast, kes õppisid bakalaureuse-, magistri- ja doktoriõppes.
August Rebanes

August Rebanes (13. jaanuar 1896 Vao vald – 28. juuni 1967) oli Eesti NSV transpordi- ja riigitegelane.
Ta oli 8-klassilise haridusega. Enne Teist maailmasõda töötas ta autojuhina. Teisest maailmasõjast võttis ta osa Eesti Laskurkorpuse koosseisus, sai korpuse tagala staabiülemaks ja ülendati alampolkovnikuks.
Aastatel 1950–1953 töötas ta Eesti NSV Ministrite Nõukogu Autotranspordi Valitsuse ülemana. Aastatel 1953–1954 töötas ta Eesti NSV autotranspordi ja maanteede ministri I asetäitjana, 1954–1958 ministrina.
Ta oli aastast 1945 NLKP liige.
August Rebanes suri 28. juunil 1967 ja ta maeti 30. juunil 1967 Metsakalmistule.
Dmitri Lipetski

Dmitri Lipetski (sündinud 14. oktoobril 1989 Viljandis) on Eesti jalgpallur (väravavaht), kes mängib Eesti klubis FC Nõmme United.
Oratoorium (arhitektuur)

Oratoorium (ladinakeelsest sõnast "orare", palvetama) on ruum palvetamiseks katoliku kirikus, palvesaal. Oratooriumi all võidakse pidada silmas ka kodukabelit või muud, tavaliselt ristkülikukujulise põhipinnaga ehitist.
Rated R (Rihanna album)

"Rated R" on Rihanna neljas stuudioalbum, mille andis välja Def Jam Records. Stuudioalbum ilmus 20. novembril 2009 ning sellelt avaldati kuus singlit.
Loud (Rihanna album)

"Loud" on Rihanna viies stuudioalbum. Selle andis välja Def Jam Records. Stuudioalbum ilmus 12. novembril 2010. Albumilt ilmus seitse singlit.
Üldandmed.
Välja antud: 12. novembril 2010
Salvestatud: veebruar–august 2010
Stiil: "dance-pop"
Kestus: 46:38
Plaadifirma: Def Jam, SRP
Produtsent: Alex da Kid, Veronika Bozeman, Ester Dean, Kuk Harrell. Mel &amp; Mus, Polow da Don, Makeba Riddick, The Runners, Sandy Vee Sham, Soundz, StarGate, C. "Tricky" Stewart
Norra Rahvusooper ja -ballett

Norra Rahvusooper ja -ballett (norra k Den Norske Opera &amp; Ballet) on Norra esimene kutseline ooperi- ja balletiteater. See rajati 1957. aastal. 
Selle esimene juht oli aastatel 1958–1960 kuulus norra sopran Kirsten Flagsted. 
Esimene balletilavastus toodi lavale 1958. aastal Hamari linnas; esimene ooper kanti publiku ette 1959. aastal Folketeatretis (Rahvateatris).
Ooperi- ja balletiteater asub Oslo ooperimajas. 
Teatris on 600 töötajat, nende seas 100 orkestranti, 60 kooriartisti ja 60 balletisolisti. Teater toimib aktsiaseltsina, mille osanikud on Norra valitsus (90% osalus) ja teatri enda sihtasutus (10% osalus). 
Norra Rahvusooperi ja -balleti juures tegutseb 1965. aastal asutatud balletikool.
Uue ooperimaja ehitamine.
Storting langetas otsuse uue ooperimaja ehitamise kohta 15. juunil 1999. 2000. aastal kuulutati uue hoone kavandi saamiseks välja arhitektuurikonkurss, mille võitis arhitektuuribüroo Snøhetta. Uus ooperimaja Operaen avati kevadel 2008 ning see asub Oslo kesklinna Sentrumi sadamaalal Bjørvika lahe kaldal.
Rushi maakond (Indiana)

Rushi maakond ("Rush County") on maakond USA-s Indiana osariigis.
Maakonna halduskeskus on Rushville.
Maakonna pindala on 1058 km², millest 1 km² moodustab veepindala.
Elanike arv oli 2010. aasta rahvaloenduse järgi 17 392. Aastal 2000 oli elanike arv 18 261.
Ajalugu.
Rushi maakond moodustati 1822. aastal Dakota ja Wabasha maakonna osadest. Maakond on saanud nime ühe Ameerika Ühendriikide asutaja Benjamin Rushi järgi.
Kliima.
Madalaim kuu keskmine temperatuur jaanuaris on maakonna halduskeskuses Rushville'is −8 °C (17 °F) ja kõrgeim juulis 29 °C (84 °F). Madalaim temperatuur −33 °C (−28 °F) on mõõdetud 1994. aasta jaanuaris ja kõrgeim temperatuur 42 °C (108 °F) 1901. aasta juulis. Keskmine kuu sajuhulk varieerub 65 mm veebruari ja mai 129 mm vahel.
Lane'i maakond (Kansas)

Lane'i maakond on maakond Ameerika Ühendriikides Kansase osariigis.
2010. aastal elas maakonnas 1750 inimest. Maakonna keskus ja suurim linn on Dighton (1138 elanikku).
Maakonna pindala on 1858 km², millest 1 km² moodustab veepindala.
Ajalugu.
Lane'i maakond moodustati 20. märtsil 1873. Maakond on saanud nime Jayhawkersi rühmituse liikme ja USA senaatori James Henry Lane'i järgi.
Lane'i maakond

Lane'i maakond ("Lane County") on maakond USA-s Oregoni osariigis.
Maakonna halduskeskus on Eugene.
Maakonna pindala on 12 230 km², millest 435 km² moodustab veepindala.
Elanike arv oli 2010. aasta rahvaloenduse järgi 351 715. Aastal 2000 oli elanike arv 322 959.
Ajalugu.
Lane'i maakond moodustati 29. jaanuaril 1851. aastal Linni, Bentoni ja Umpqua maakonna osadest. Maakond on saanud nime esimese Oregoni kuberneri Joseph Lane'i järgi.
Dakota maakond

Dakota maakond ("Dakota County") on maakond USA-s Minnesota osariigis.
Maakonna halduskeskus on Hastings ja suurim linn Eagan.
Maakonna pindala on 1519 km², millest 43 km² moodustab veepindala.
Elanike arv oli 2010. aasta rahvaloenduse järgi 398 552. Aastal 2000 oli elanike arv 355 904.
Ajalugu.
Dakota maakond moodustati 27. oktoobril 1849. Maakond on saanud nime dakota rahva järgi.
Dakota maakond (Nebraska)

Dakota maakond ("Dakota County") on maakond USA-s Nebraska osariigis.
Maakonna halduskeskus on Dakota City ja suurim linn South Sioux City.
Maakonna pindala on 692 km², millest 10 km² moodustab veepindala.
Elanike arv oli 2010. aasta rahvaloenduse järgi 21 006. Aastal 2000 oli elanike arv 20 253.
Ajalugu.
Dakota maakond moodustati 7. märtsil 1855. Maakond on nime saanud dakota rahva järgi.
Kameruni vapp

Kameruni vapp on Kameruni riigivapp. Vapp on kasutusel aastast 1986.
Vapikilp on lipuvärvides (roheline, punane ja kollane). Punasel laiul on sinisega riigi kujutis, õiglust sümboliseerivad kaalukausid ja võimu sümboliseeriv mõõk. Nende kohal on riigi ühtsust tähistav kollane viieharuline täht. Vapikilbi taga on diagonaalselt kaks vitste külge kinnitatud kirvest, mis tähistavad vabariiki. Kilbi all on riigi nimi inglise ja prantsuse keeles. Kilbi kohal on inglis- ja prantsuskeelne rahvuslik deviis "rahu, töö, isamaa".
O Cameroon, Cradle of Our Forefathers

"O Cameroon, Cradle of Our Forefathers" (prantsuse keeles "Ô Cameroun, Berceau de nos Ancêtres"; mitteametlikult ka "Chant de Ralliement"; "The Rallying Song") on Kameruni hümn. See sai ametlikult hümniks 10. mail 1957, kuid oli kasutusel juba alates 1948. aastast.
Hümni helilooja on René Djam Afame. Ta on Samuel Minkio Bamba ja Moïse Nyatte Nko'o kõrval ka üks sõnade autoreid. Hümni sõnu tehti 1978. aastal veidi ümber.
O Cameroon, Thou Cradle of our Fathers,
Holy Shrine where in our midst they now repose,
Their tears and blood and sweat thy soil did water,
On thy hills and valleys once their tillage rose.
Dear Fatherland, thy worth no tongue can tell!
How can we ever pay thy due?
Thy welfare we will win in toil and love and peace,
Will be to thy name ever true!
Land of Promise, land of Glory!
Thou, of life and joy, our only store!
Thine be honour, thine devotion,
And deep endearment, for evermore.
From Shari, from where the Mungo meanders
From along the banks of lowly Boumba Stream,
Muster thy sons in union close around thee,
Mighty as the Buea Mountain be their team;
Instil in them the love of gentle ways,
Regret for errors of the past;
Foster, for Mother Africa, a loyalty
That true shall remain to the last.
Ô Cameroun berceau de nos ancêtres,
Va debout et jaloux de ta liberté,
Comme un soleil ton drapeau fier doit être,
Un symbole ardent de foi et d'unité.
Que tous tes enfants du Nord au Sud,
De l'Est à l'Ouest soient tout amour,
Te servir que ce soit le seul but,
Pour remplir leur devoir toujours.
Chère Patrie, Terre chérie,
Tu es notre seul et vrai bonheur,
Notre joie, notre vie,
En toi l'amour et le grand honneur.
Tu es la tombe où dorment nos pères,
Le jardin que nos aïeux ont cultivé.
Nous travaillons pour te rendre prospère,
Un beau jour enfin nous serons arrivés.
De l'Afrique sois fidèle enfant
Et progresse toujours en paix,
Espérant que tes jeunes enfants
T'aimeront sans bornes à jamais.
Mali vapp

Mali vapp on Mali riigivapp. Praeguse kujundusega vapp on kasutusel aastast 1982.
Helesinise taustaga vapi keskel on Djenné mošee, mis sümboliseerib usku. Selle kohal on vabadust tähistav lendav kotkas, all tulevikku sümboliseeriv tõusev päike ja kaks vibu nooltega, mis märgivad kaitsetahet. Ülaservas on riigi prantsuskeelne nimi ja allservas rahvuslik deviis "Un peuple, un but, une foi" ('üks rahvas, üks eesmärk, üks usk').
Pour l'Afrique et pour toi, Mali

"Pour l'Afrique et pour toi, Mali" on Mali hümn.
Hümni sõnade autor on Seydou Badian Kouyaté ja muusika autor Banzumana Sissoko.
Lisaks prantsuskeelsetele sõnadele on hümnil sõnad ka bambara keeles.
 À ton appel, Mali,
 Pour ta prospérité
 Fidèle à ton destin
 Nous serons tous unis,
 A Un peuple, un but, une foi.
 Pour une Afrique unie
 Si l'ennemi découvre son front
 Au dedans ou au dehors
 Debout sur les remparts
 Nous sommes résolus de mourir.
 Pour l'Afrique et pour toi, Mali,
 Notre drapeau sera liberté.
 Pour l'Afrique et pour toi Mali
 Notre combat sera unité.
 Ô Mali d'aujourd'hui
 Ô Mali de demain
 Les champs fleurissent d'espérance
 Les cœurs vibrent de confiance
 Debout villes et campagnes
 Debout femmes, jeunes et vieux
 Pour la patrie en marche
 Vers l'avenir radieux
 Pour notre dignité
 Renforçons bien nos rangs
 Pour le salut public
 Forgeons le bien commun
 Ensemble au coude à coude
 Faisons le sentier du bonheur.
 La voie est dure très dure
 Qui mène au bonheur commun
 Courage et devouement
 Vigilence à tout moment
 Vérité des temps anciens
 Vérité de tous les jours
 Le bonheur par le labeur
 Fera le Mali de demain.
 L'Afrique se lève enfin
 Saluons ce jour nouveau
 Saluons la liberté
 Marchons vers l'unité
 Dignité retrouvé
 Soutient notre combat
 Fidèle à notre serment
 De faire l'Afrique unie
 Ensemble debout mes frères
 Tous au rendez-vous de l'honneur.
Baron Waqa

Baron Divavesi Waqa (sündinud 31. detsembril 1959) on Nauru helilooja ja poliitik, alates 11. juunist 2013 kuni 27. augustini 2019 Nauru president ja ühtlasi valitsusjuht.
Ta on alates 2003. aastast parlamendi liige. 29. maist kuni 8. augustini 2003 ja 22. juunist 2004 kuni 17. detsembrini 2007 oli ta haridusminister.
Dominiiklaste Kloostri Muuseum

Dominiiklaste Kloostri Muuseum oma varasemal kujul tegutses aastatel 1994–2009 
Rooma-Katoliku Kiriku Tallinna Peeter-Pauli kogudusele kuuluvates endistes kloostri ruumides ja kloostri idatiivas. 
Sagedased olid vanamuusika ansambli Rondellus esinemised ja gregoriaani koraalide laulmised. Kunagise kloostri aias ja aeda ümbritsevates ristikäikudes korraldasid Ülle ja Vambo Käeri ajaloohõngulisi üritusi ja esinemisi. 
Tänapäeval on muuseumina avatud endises idatiivas asunud klausuur ehk munkade elu- ja tööruumid. Seal tegutseb Mauritiuse Instituudi kureeritav muuseum ja galerii, www.1246.eu.
Kapiitlisaalis ja dormitooriumis on erinevate kunstnike vahelduvad näitused, peamiselt fotokunst. 
Ülemises idaristikäigus ja kabelis saab vaadelda 16.-17. sajandi raidkive. 
Suvisel ajal ollakse reeglina igapäevaselt avatud ka juhukülastajatele. Valdavalt toimuvad instituudi ruumides siiski loengud ning korraldatud üritused gruppidele. 
Omaette vaatamisväärsus on aga väike romantiline sisehoov, sissepääsuga Müürivahe 33 (silt tänaval 1246).
Lühter

Lühter (alamsaksa sõnast "luchter" 'küünlajalg, lühter') ehk laelühter ehk ripplühter ehk kroonlühter on lakke riputatav valgusti, millel on palju küünlaaluseid või pesasid elektri- või gaasilampide jaoks.
Laelühter eesti rahvakultuuris.
Eestis nimetati varem metallist küünlalühtrit ka "küünlaahel" ning puidust valmistatut "küünlahoidja" või "küünlapiip". Lühtrid riputati lakke või parte külge. Puulühtreid vooliti ja treiti, need olid enamasti kahe küünlaharu ehk -piibuga, millele anti dekoratiivne vorm. Voolitud küünlahoidjad olid ka reguleeritavad – need koosnesid hambulisest varrest ning selle külge hoiderõnga abil kinnitatud liigutatavast sirgest pulgast. Kahe piibuga lühtrid olid levinud rohkem saartel ja Lääne-Eestis. 19. sajandi teisest poolest tulid kasutusele juba ka kolme või rohkema haruga lühtrid.
Metall-lühtrid olid enamasti reguleeritavad hoiderõngaga hambulise lehe ja raudvarva abil. Sellisele küünlahoidjale andis ilme tüvega risti olevate piipude kujundus – need olid kas üles- või allapoole kaarduvad või ka lokaalselt painutatud. Mõnel juhul oli küünlapiipude kõrgus tellitav kuni 1 meetri kõrguseni spiraalikujuliste varte abil.
Petrooleumilampide leviku tõttu kadusid küünlalühtrid kasutuselt.
Surev lõvi

"Surev lõvi" (saksa Löwendenkmal) on looduslikust kaljust välja raiutud skulptuur Šveitsis Luzerni linnas.
See on mälestusmärk Šveitsi kaardiväelastele, kes langesid Prantsuse revolutsiooni ajal 10. augustil 1792 Tuileries' paleed kaitstes.
Teos valmis aastail 1819–1821 taani skulptori Bertel Thorvaldseni kavandi järgi. Töö teostas Lukas Ahorn.
Sureva lõvi kohal on ladinakeelne kiri "HELVETIORUM FIDEI AC VIRTUTI".
Arutlus metafüüsikast

"Arutlus metafüüsikast" (Discours de métaphysique) on Gottfried Wilhelm Leibnizi prantsuskeelne teos 1686. aastast.
Voldemar Oja

Voldemar Oja (3. juuni 1894 Tõstamaa vald – 7. august 1989) oli Eesti NSV haridusjuht ja riigitegelane.
Elulugu.
Ta lõpetas aastal 1911 Tartu Õpetajate Seminari. Seejärel algas tema koolmeistritee Reiu vallas. 1915 suundus Siberisse, kus asus Eesti külla kooliõpetajaks, kuid enne plaanitud õppetöö algust mobiliseeriti ta sõjaväkke, kust vabanes 1917. Pikka aega töötas ta nii õpetaja kui ka koolijuhina Krasnojarski krais ja Irkutski oblastis.
Aastal 1947 tuli ta taas Eestisse, olles aastatel 1947–1950 Tõstamaa 7-klassilise kooli direktor. Ta oli aastatel 1950–1951 Eesti NSV haridusministri asetäitja, aastatel 1951–1958 Eesti NSV haridusminister ja aastatel 1958–1961 ministri I asetäitja. Aastast 1964 jäi ta pensionile.
Ta oli aastast 1945 NLKP liige. Oli Eesti NSV Ülemnõukogu III ja IV koosseisu saadikuks ning NSV Liidu Ülemnõukogu III koosseisu (tegutses aastatel 1950–1954) saadikuks.
Voldemar Oja suri 7. augustil 1989 ja ta maeti 11. augustil 1989 Metsakalmistule.
Pooleteramees

Pooleteramees (sks k "Halbkörner") on talupoeg, kes kasutatava maa (rendimaa) eest andis maaomanikule poole oma viljasaagist. s.t maksispooleterarenti.
Sarnaselt sulastele ja vabadikele polnud pooleterameestel oma maad ja neil oli vähe õigusi.
Vesper (muusika)

Vesper on tavaliselt tsükliline koorimuusika teos, mis on traditsiooniliselt mõeldud katoliku, õigeusu või anglikaani kiriku õhtupalvusteks, mida samuti nimetatakse vespriks.
Tuntud on näiteks Claudio Monteverdi "Maarja vesper", mitmed Vivaldi, Mozarti, Bruckneri teosed ja tinglikult ka Sergei Rahmaninovi "Koguöine teenistus" ("Всенощное бдѣніе").
Voldemar Meigas

Voldemar Meigas (ka Vladimir Meigas; 29. jaanuar 1910 Kroonlinn – 19. aprill 1984 Tallinn) oli eesti arhitekt, ehitusjuht ja Eesti NSV riigitegelane.
Ta sündis Kroonlinnas laevaehitusmeistri perekonnas. Aastal 1933 lõpetas ta Leningradis Friedrich Engelsi nimelise instituudi töölisfakulteedi ning aastal 1938 arhitektuuri- ja ehitustehnikumi tehnik-arhitekti kutsega. Aastatel 1941–1944 töötas ta Siberis Suhhoi Logi paberivabriku ehitusosakonna ülemana.
Aastal 1944 asus ta Eesti NSV Rahvakomissaride Nõukogu kutsel Tallinna; oli aastatel 1944–1950 Arhitektuuri Valitsuse juhataja asetäitja. Aastatel 1950–1954 oli ta Eesti NSV kommunaalmajanduse minister, vallandati (kõrg)hariduse kohta valetamise pärast; aastatel 1954–1957 Eesti NSV ehitusministri asetäitja, aastatel 1957–1961 Tallinna laulu- ja näituseväljaku ehitusdirektor. Aastatel 1961–1970 oli ta Tallinna Töörahva Saadikute Nõukogu Täitevkomitee Kapitaalehituse Valitsuse juhatajana. Aastast 1971 jäi ta pensionile.
Ta oli aastast 1945 Arhitektide Liidu liige. Aastast 1950 oli ta NLKP liige.
Ta on koostanud linnaplaane (Haapsalu generaalplaan, 1948); tähtsaim on Tallinna uue keskväljaku – Viru väljaku ideekavand (1945 toimunud kinnise võistluse võidutöö), mille põhjal projekteeris koos Otto Keppega suurte esindushoonetega linnakeskuse, mis on teostatud osaliselt muudetuna.
Voldemar Meigas suri 19. aprillil 1984 Tallinnas ja ta maeti 24. aprillil 1984 Metsakalmistule.
Isiklikku.
Tema poeg on disainer Leonardo Meigas.
Liguuria (Vana-Rooma)

Liguuria oli antiikaja maakond Alpide, Paduse (praegune Po) ja "sinus Ligusticus"'e (Liguuria meri) vahel (Augustuse ajal Itaalia 9. regioon); antiikaja lõpul Transpadana — maa-ala Padusest põhja pool, Mediolanumi (Milano) ümbruses. Nimi 'Liguuria' tuleneb liguuridest, kes asustasid varem suuri maa-alasid mõlemal pool Lääne-Alpe. Roomlaste vallutused Liguurias algasid pärast II Puunia sõda ja lõppesid alles Augustuse ajal 14 eKr
Arseni Blum

Arseni Blum (2. september 1915 Omsk – 6. aprill 2003) oli Eesti NSV riigitegelane.
Ta lõpetas aastal 1933 Omski teedetehnikumi ja aastal 1942 Omskis Siberi Autoteede Instituudi. Seejärel Teise Maailmasõja ajal töötas ta Leningradis kaitseliinide ehitamisel ja hiljem aastani 1949 ehitustel Omskis ja Valgevenes. Seejärel asus ta Eestisse.
Aastatel 1950–1954 oli ta asetäitja. Aastatel 1954–1957 oli ta Eesti NSV kommunaalmajanduse minister, aastatel 1958–1963 Eesti NSV kohaliku majanduse minister ja aastatel 1963–1979 Eesti NSV kommunaalmajanduse ja elanikkonna elukondliku teenindamise minister. Seejärel siirdus ta pensionile.
Ta oli aastast 1949 NLKP liige, ta on olnud EKP Keskkomitee liige. Ta oli Eesti NSV Ülemnõukogu VI ja VII koosseisu saadik.
Arseni Blum suri 6. aprillil 2003 ja ta maeti 10. aprillil 2003 Metsakalmistule.
Mihhail Kozlov

Mihhail Kozlov (10. jaanuar 1910 Vladimiri kubermang – 11. september 1978 Tallinn) oli Eesti NSV riigitegelane.
Ta lõpetas aastal 1932 Ivanovo Põllumajanduse Instituudi. Aastatel 1932–1948 töötas ta Ivanovo oblasti põllumajandusorganites.
Aastatel 1948–1953 oli ta EKP Keskkomitee põllumajanduse osakonna juhataja asetäitja. Aastatel 1953–1961 oli ta Eesti NSV põllumajandusministri I asetäitja, aastatel 1961–1962 minister. Aastatel 1962–1978 oli ta Eesti NSV Ministrite Nõukogu Riikliku Plaanikomitee esimehe asetäitja. Seejärel jäi ta pensionile, olles üleliidulise tähtsusega personaalpensionär.
Ta oli aastast 1939 NLKP liige, ta on olnud EKP Keskkomitee liikmekandidaat, olnud revisjonikomisjoni liige ja büroo liige põllumajanduse alal.
Rudolf Vester

Rudolf Vester (17. aprill 1909 Pihkva kubermang – 5. august 1963 Tallinn) oli Eesti NSV kaubandus- ja riigitegelane.
Ta töötas aastatel 1927–1937 metsatööstuses ja 1927–1950 NSV Liidu Riigipanga süsteemis.
5. juulist 1950 kuni 5. augustini 1963 oli ta Eesti NSV kaubandusminister.
Ta oli Eesti NSV Ülemnõukogu III ja VI koosseisu liige. Ta oli EKP Keskkomitee liikmekandidaat.
Rudolf Vester suri 5. augustil 1963 Tallinnas ja maeti 9. augustil 1963 Metsakalmistule.
Ee Mungu Nguvu Yetu

"Ee Mungu Nguvu Yetu" (inglise keeles "Oh God of All Creation") on Keenia hümn.
Esialgu suahiilikeelsena loodud hümn põhineb pokomode hällilaulu meloodial. Hümn on kasutusel alates riigi iseseisvumisest 1963. aastal.
Ee Mungu nguvu yetu
Ilete baraka kwetu
Haki iwe ngao na mlinzi
Natukae na undugu
Amani na uhuru
Raha tupate na ustawi.
Amkeni ndugu zetu
Tufanye sote bidii
Nasi tujitoe kwa nguvu
Nchi yetu ya Kenya
Tunayoipenda
Tuwe tayari kuilinda.
Natujenge taifa letu
Ee ndio wajibu wetu
Kenya istahili heshima
Tuungane mikono
Pamoja kazini
Kila siku tuwe na shukrani.
O God of all creation,
Bless this our land and nation.
Justice be our shield and defender,
May we dwell in unity,
Peace and liberty.
Plenty be found within our borders.
Let one and all arise
With hearts both strong and true.
Service be our earnest endeavour,
And our Homeland of Kenya,
Heritage of splendour,
Firm may we stand to defend.
Let all with one accord
In common bond united,
Build this our nation together,
And the glory of Kenya,
The fruit of our labour
Fill every heart with thanksgiving.
Talk-That-Talk

"Talk That Talk" on Rihanna kuues stuudioalbum. See anti välja Def Jam Recordsi poolt. Stuudioalbum ilmus 18. novembril 2011. Albumilt ilmus kuus singlit.
Unapologetic

"Unapologetic" on Rihanna seitsmes stuudioalbum. Selle andis välja Def Jam Records. 
Stuudioalbum ilmus 19. novembril 2012. Albumilt on ilmunud 6 singlit.
Üldandmed.
Välja antud: 19. novembril 2012
Lindistatud: juuni–november 2012
Stiil: "pop", EDM, "dubstep"
Kestus: 55:06
Plaadifirma: Def Jam, SRP
Produtsendid: 
Robyn Fenty, Benny Blanco, David Guetta, StarGate, Giorgio Tuinfort, Oak, Mike Will Made-It, Future, Mikey Mike, Chase &amp; Status, Nicky Romero, Parker Ighile, Mikky Ekko, Justin Parker, Elof Loelv, The-Dream, Carlos McKinney, Brian Kennedy, No I.D. Labrinth, Naughty Boy
Steele'i maakond

Steele'i maakond ("Steele County") on maakond USA-s Minnesota osariigis.
Maakonna halduskeskus ja suurim linn on Owatonna.
Maakonna pindala on 1119 km², millest 7 km² moodustab veepindala.
Elanike arv oli 2010. aasta rahvaloenduse järgi 36 576. Aastal 2000 oli elanike arv 33 680.
Ajalugu.
Steele'i maakond moodustati 20. veebruaril 1855. aastal Blue Earthi, Le Sueuri ja Rice'i maakonna osadest. Maakond on saanud nime Franklin Steele'i järgi.
Steele'i maakond (Põhja-Dakota)

Steele'i maakond ("Steele County") on maakond USA-s Põhja-Dakota osariigis.
Maakonna halduskeskus ja suurim linn on Finley.
Maakonna pindala on 1852 km², millest 8 km² moodustab veepindala.
Elanike arv oli 2010. aasta rahvaloenduse järgi 1975. Aastal 2000 oli elanike arv 2258.
Ajalugu.
Steele'i maakond moodustati 2 juunil 1883. aastal. Maakond on saanud nime Red River Land Company finantsjuhi Edward H. Steele'i järgi.
Ramsey maakond

Ramsey maakond ("Ramsey County") on maakond Ameerika Ühendriikides Minnesota osariigis. Geograafilised koordinaadid on 45°02' N, 93°10' W. 
Maakonna halduskeskus ja suurim linn on Minnesota osariigi pealinn Saint Paul. 
Maakonna pindala on 441 km², millest 37 km² moodustab veepindala. 
Elanike arv oli 2010. aasta rahvaloenduse järgi 508 640. Aastal 2000 oli elanike arv 511 035. 
Ajalugu.
Ramsey maakond moodustati 27. oktoobril 1849. aastal. Maakond on saanud nime Minnesota kuberneri Alexander Ramsey järgi.
Ramsey maakond (Põhja-Dakota)

Ramsey maakond ("Ramsey County") on maakond USA-s Põhja-Dakota osariigis.
Maakonna halduskeskusja suurim linn on Devils Lake.
Maakonna pindala on 3370 km², millest 300 km² moodustab veepindala.
Elanike arv oli 2010. aasta rahvaloenduse järgi 11 451. Aastal 2000 oli elanike arv 12 066.
Ajalugu.
Ramsey maakond moodustati 4. jaanuaril 1873. aastal. Maakond on saanud nime Minnesota osariigist pärit USA senaatori Alexander Ramsey järgi. Maakonna valitsus organiseeriti 25. jaanuaril 1883.
Thurstoni maakond

Thurstoni maakond ("Thurston County") on maakond USA-s Washingtoni osariigis.
Maakonna halduskeskus ja suurim linn on Olympia.
Maakonna pindala on 2005 km², millest 122 km² moodustab veepindala.
Elanike arv oli 2010. aasta rahvaloenduse järgi 252 264. Aastal 2000 oli elanike arv 207 355.
Ajalugu.
Thurstoni maakond moodustati 12. jaanuaril 1852. aastal Lewise maakonna osast. Samal aasta 22. detsembril moodustati Thurstoni maakonna osadest Pierce'i, Kingi, Islandi ja Jeffersoni maakond. Maakond on saanud nime poliitik Samuel Thurstoni järgi.
Thurstoni maakond (Nebraska)

Thurstoni maakond ("Thurston County") on maakond USA-s Nebraska osariigis.
Maakonna halduskeskus ja suurim asula on Pender.
Maakonna pindala on 1026 km², millest 6 km² moodustab veepindala. Maakond piirneb idas Iowa osariigiga, millest see on eraldatud Missouri jõega.
Elanike arv oli 2010. aasta rahvaloenduse järgi 7218. Aastal 2010 oli elanikke 6940 ja 2000. aastal 7171.
57,5% maakonna elanikest on indiaanlased, terve maakonna territooriumi hõlmavad kaks reservaati: põhjaosa hotšangide ("Ho-Chunk") ja lõunaosa omahade reservaat.
Ajalugu.
Thurstoni maakond moodustati 1889. aastal Dakota maakond ja Burti maakonna osadest. Maakond on saanud nime USA senaatori John Mellen Thurstoni järgi.
Blagoveštšenski sild

Blagoveštšenski sild (vene keeles Благовещенский мост), varem ka Nikolai sild (Николаевский мост) ja Leitnant Schmidti sild (мост Лейтенанта Шмидта), on sild Peterburis.
Blagoveštšenski sild oli esimene alaline sild üle Neeva jõe (Suur-Neeva).
Sild ühendab Vassili saart (kuulub Vassileostrovski rajooni) 2. Admiraliteedi saarega, mis administratiivselt kuulub Admiraliteedi linnarajooni alla.
Silla rajamine.
342 meetri pikkuse ja 20 meetri laiuse silla projekteeris insener Stanisław Kierbedź. 8 aastat kestnud 8-avalise silla rajamine rasketes tingimustes (kiirevoolulise jõgi 12-meetrise sügavusega) lõppes 18. novembril 1850 silla piduliku avamisega liikluseks. Üks kaheksast avast oli lahtikäiv. Ülejäänud avade tarindus oli lahendatud malmist kaarkandjatega.
Tollal oli see pikim malmsild maailmas.
Miami-Dade'i maakond

Miami-Dade'i maakond ("Miami-Dade County") on maakond USA-s Florida osariigi kaguosas. 
Maakonna halduskeskus ja suurim linn on Miami. 
Maakonna pindala on 6297 km². Veepindala on 1382 km². 
Elanike arv oli 2020. aasta rahvaloenduse järgi 2 701 767. Aastal 2010 oli elanikke 2 496 435 ja 2000. aastal 2 253 362. Miami-Dade'i maakond on suurima ladinaameeriklaste arvuga maakond USA-s – 2020. aastal elas maakonnas 1 856 938 ladinaameeriklast, kes moodustasid maakonna elanikkonnast 68,73%.
Miami-Dade'i maakond on elanike arvult Florida suurim ja USA seitsmes maakond. Pindalalt Florida kolmas maakond.
Ajalugu.
Miami-Dade'i maakond moodustati 18. jaanuaril 1836. Maakond on nime saanud Francis L. Dade'i järgi.
Rahvastik.
2000. aasta rahvaloenduse andmed.
Miami-Dade'i maakonnas oli 2 253 362 inimest, 776 774 leibkonda ja 548 402 perekonda.
Rahvastiku tihedus oli 447 in/km². 
Elamuühikuid ("housing units") oli 852 278 (keskmine tihedus 169/km²). 
Rassiline koosseis oli järgmine: 
Ladinaameeriklasi (sõltumata rassist) oli 57,3%. 
776 774 leibkonna seas oli 
Leibkonnas oli keskmiselt 2,84 inimest ja perekonnas keskmiselt 3,35 inimest.
Elanikud jagunesid ealiselt nii: 
Mediaanvanus oli 36 aastat. 
Iga 100 naissoost inimese kohta tuli 93,50 meessoost inimest. Iga 100 vähemalt 18-aastase naise kohta tuli 90,20 meest.
Leibkonna aastasissetuleku mediaan oli 35 966 dollarit, perekonna sissetuleku mediaan 40 260 dollarit. Meeste sissetuleku mediaan oli 30 120 dollarit, naistel 24 686 dollarit. Sissetulek elaniku kohta oli 18 497 dollarit. 
18,00% elanikkonnast ja 14,50% perekondadest elas allpool vaesuspiiri. Kogu elanikkonnast elas allpool vaesuspiiri 22,90% alla 18-aastasi ja 18,90% üle 65-aastasi.
2050 elab Miami-Dade'i maakonnas prognooside kohaselt 3 179 655 inimest.
Bradfordi maakond (Florida)

Bradfordi maakond ("Bradford County") on maakond USA-s Florida osariigi kaguosas. 
Maakonna halduskeskus ja suurim linn on Starke. 
Maakonna pindala on 777 km². Veepindala on 18 km². 
Elanike arv oli 2010. aasta rahvaloenduse järgi 28 250. Aastal 2000 oli elanike arv 26 088. 
Ajalugu.
Bradfordi maakond moodustati 31. detsembril 1858 Columbia maakonna osast ja algselt oli maakonna nimi New Riveri maakond. 1858. aastal nimetati see Bradfordi maakonnaks. Maakond on saanud nime Richard Bradfordi järgi, kes osales Ameerika Ühendriikide kodusõjas.
Bradfordi maakond

Bradfordi maakond ("Bradford County") on maakond USA-s Pennsylvania osariigis.
Maakonna halduskeskus on Towanda ja suurim linn Sayre.
Maakonna pindala on 3007 km², millest 26 km² moodustab veepindala.
Elanike arv oli 2010. aasta rahvaloenduse järgi 62 622. Aastal 2000 oli elanike arv 62 761.
Ajalugu.
Bradfordi maakond moodustati 21. veebruaril 1810. aastal Lycomingi ja Luzerne'i maakonna osadest. Maakond on saanud nime USA justiitsministri William Bradfordi järgi. Kuni 1812. aastani oli maakonna nimi Ontario maakond.
Duvali maakond

Duvali maakond ("Duval County") on maakond USA-s Florida osariigis. 
Maakonna halduskeskus ja suurim linn on Jacksonville. 
Maakonna pindala on 2378 km², millest 374 km² moodustab veepindala. 
Elanike arv oli 2010. aasta rahvaloenduse järgi 864 263. Aastal 2000 oli elanikke 778 879. 
Ajalugu.
Duvali maakond moodustati 12. augustil 1822 St. Johnsi maakonna osast. Maakond on nime saanud Florida territooriumi kuberneri William Pope Duvali järgi.
Alates 1. oktoobrist 1968 on maakonnal Jacksonville'iga ühine omavalitsus.
Duvali maakond (Texas)

Duvali maakond ("Duval County") on maakond USA-s Texase osariigis.
Maakonna halduskeskus on San Diego.
Maakonna pindala on 4652 km², millest 8 km² moodustab veepindala.
Elanike arv oli 2010. aasta rahvaloenduse järgi 11 782. Aastal 2000 oli elanike arv 13 210.
Ajalugu.
Duvali maakond moodustati 1858. aastal Live Oaki, Nuecesi ja Starri maakonna osadest. Maakond on saanud nime sõjaväelase Burr H. Duvali järgi, kes osales Texase revolutsioonis.
Naatriumfluoriid

Naatriumfluoriid on anorgaaniline aine keemilise valemiga NaF, fluorhappe naatriumisool.
Tavalistes tingimustes on naatriumfluoriid värvitu ja lõhnatu tahke aine. Selle tihedus on 2,558 g/cm3, sulamistemperatuur 993 °C, keemistemperatuur 1704 °C.
Vees lahustub naatriumfluoriid Na+ ja F− ioonideks. Nagu ka naatriumkloriid (NaCl ehk söögisool), moodustab see kuubikujulisi kristalle. Kristallvõre tihedus on mõnevõrra suurem kui naatriumkloriidil, vahed sõlmede vahel on umbes 462 pm. Mineraalsel kujul, villiaumiidina, esineb NaF suhteliselt harva.
Naatriumfluoriidi saadakse fluorhapet või heksafluororänihapet (H2SiF6) naatriumhüdroksiidi või naatriumkarbonaadiga neutraliseerides; happed tekivad superfosfaatväetise tootmisel kõrvalsaadusena.
Naatriumfluoriidi kasutatakse paljudes valdkondades, näiteks hambapastas hambaemaili tugevdamiseks; sel otstarbel müüakse seda mõnes riigis ka tablettidena. Naatriumfluoriid on odavam ja vähem niiskust imav kui keemilistelt omadustelt lähedane kaaliumfluoriid. 1986. aastal tarvitati maailmas kokku mitu miljonit tonni naatriumfluoriidi.
Nagu teistest fluoriididest, võib ka naatriumfluoriidist saada fluorimürgistuse. Juba 5–10 grammi seda ainet võib olla 70 kg kaaluva inimese jaoks eluohtlik.
Siiri Lauk

Siiri Lauk (16. veebruar 1956 – 9. september 2012) oli eesti raamatukogutöötaja ja terminoloog.
Ta töötas Eesti Rahvusraamatukogus juhtiva spetsialistina, andis oma panuse eesti raamatukogundusterminoloogia arengusse ja oli üks elektroonilise raamatukogusõnastiku väljatöötajaid.
2003. aastast oli ta Eesti Raamatukoguhoidjate Ühingu terminoloogiatoimkonna sekretär ja 2007. aastast Eesti Terminoloogia Ühingu juhatuse esimees.
Tema isa oli näitleja Eero Tari. Tema vend Villu Tari on samuti endine näitleja.
Peeter Krosmann

Peeter Krosmann (sündinud 27. aprillil 1971 Pärnus) on Kaunases elav ja töötav eesti maalikunstnik.
Ta on õppinud Konrad Mägi Ateljees Kaja Kärneri ja Heldur Viirese juhendamisel. Täiendanud ennast Helsingis Vapaa Taidekoulus, Läti Kunstiakadeemias Riias ja Tšehhis. Lõpetas 2005. aastal Tartu Ülikooli maaliosakonna.
Alates 1999. aastast on ta õpetanud joonistamist, illustratsiooni, koomiksikujundust ja kompositsiooni Tartu Kunstikoolis ja Tartu Kõrgemas Kunstikoolis Pallas. 
Teda tuntakse eelkõige linnavaadete maalijana ning ta on ka hinnatud portretist. Näitustel esinenud alates 1996. aastast. Tal on olnud paarkümmend isikunäitust.
Eesti Maalikunstnike Liidu liige alates 2014 ja Tartu Kunstnike Liidu liige alates 2000. Pälvis 2015. aastal Ado Vabbe nimelise kunstipreemia kunstiteose "Aed" eest Tartu Ülikooli kliinikumi õendusabihaiglas. Lisaks on Krosmann ka mitmete sgrafiito tehnikas seinamaalingute autor.
Otto Rupski

Otto Rupski (23. oktoober 1913 Peterburi – 9. mai 1988 Tallinn) oli Eesti NSV side- ja riigitegelane.
Ta lõpetas aastal 1938 Prof. M. A. Bontš-Brujevitši-nim. Leningradi Elektrotehnika Sideinstituudi. Aastatel 1938–1944 töötas ta juhtivatel kohtadel Leningradi oblasti Sidevalitsuses.
Aastast 1944 töötas ta Eesti NSV sidesüsteemis. Aastatel 1946–1955 oli ta NSV Liidu Sideministeeriumi volinikuks Eesti NSV-s. Aastatel 1955–1969 oli ta Eesti NSV sideminister. Aastast 1969 töötas ta Eesti NSV Sideministeeriumis konsultandina.
Ta oli NLKP liige.
Otto Rupski suri 9. mail 1988 Tallinnas ja ta maeti 12. mail 1988 Metsakalmistule.
Ärikatel

MTÜ Ärikatel on Eesti mittetulundusühing, mis korraldab noortele seminare ja konverentse ettevõtluse ja investeerimise teemal.
Ärikatel loodi 2009. aastal. 2016. aastaks oli MTÜ korraldanud noortele 130 üritust: konverentse, ettevõtlusseminare, investeerimisseminare ja teemaõhtuid. Üritustelt on osa võtnud üle 7300 inimese.
Albert Essenson

 
Albert Essenson (13. november 1922 Rakvere – 9. aprill 1985 Tallinn) oli Eesti NSV riigitegelane.
Ta lõpetas aastal 1962 Eesti Põllumajanduse Akadeemia zootehnikateaduskonna.
Ta töötas aastatel 1939–1941 sulasena. 1939. aasta oktoobrist õppis Kuusiku karjakontrollassistentide koolis, aastast 1941 oli ta Imavere piimaühistu kontrollassistent. Teises maailmasõjas võitles ta Eesti Laskurkorpuses. Aastatel 1945–1950 töötas ta Eesti NSV Riikliku Julgeoleku Rahvakomissariaadis ja Eesti NSV Riikliku Julgeoleku Ministeeriumi Miilitsavalitsuses poliitosakonna instruktorina.
Ta oli aastatel 1950–1965 Eesti NSV Põllumajandusministeeriumi Haude- ja Linnukasvatusjaamade Trusti direktor. Aastatel 1965–1971 oli ta Eesti NSV Põllumajandusministeeriumi Eesti Linnukasvatuse Valitsuse juhataja, aastatel 1971–1984 Eesti NSV liha- ja piimatööstuse minister.
Ta oli aastast 1945 NLKP liige, aastast 1976 oli ta EKP Keskkomitee liikmekandidaat. Ta oli valitud Eesti NSV Ülemnõukogu X koosseisu saadikuks.
Albert Essenson suri 9. aprillil 1985 Tallinnas ja ta maeti 16. aprillil 1985 Tallinna Metsakalmistule.
Nassau maakond

Nassau maakond ("Nassau County") on maakond USA-s New Yorgi osariigis Long Islandi saarel.
Maakonna halduskeskus on Mineola.
Maakonna pindala on 1170 km², millest 430 km² moodustab veepindala.
Elanike arv oli 2010. aasta rahvaloenduse järgi 1 339 532. Aastal 2000 oli elanike arv 1 334 544.
Andrei Mihnevitš

Andrei Mihnevitš (sündinud 12. juuli 1976) on Valgevene kergejõustiklane, kuulitõukaja.
Kiilassilmlased

Kiilassilmlased ("Chrysopidae") on putukate sugukond võrktiivaliste seltsist.
Sugukonnas on umbes 85 perekonda kokku 1300–2000 liigiga.
Eesti liigid.
Eestis elab 12 liiki kiilassilmlasi.
Nassau maakond (Florida)

Nassau maakond ("Nassau County") on maakond USA-s Florida osariigis. 
Maakonna halduskeskus Fernandina Beach ja suurim linn Yulee. 
Maakonna pindala on 1880 km², millest 192 km² moodustab veepindala. 
Elanike arv oli 2010. aasta rahvaloenduse järgi 73 314. Aastal 2000 oli elanike arv 57 663. 
Ajalugu.
Nassau maakond moodustati 29. detsembril 1824. aastal Duvali maakonna osast.
Tioga maakond (New York)

Tioga maakond ("Tioga County") on maakond USA-s New Yorgi osariigis. 
Maakonna halduskeskus on Owego ja suurim linn Waverly. 
Maakonna pindala on 1355 km², millest 10 km² moodustab veepindala. 
Elanike arv oli 2010. aasta rahvaloenduse järgi 51 125. Aastal 2000 oli elanike arv 51 784. 
Ajalugu.
Tioga maakond moodustati 16. veebruaril 1791. aastal Montgomery maakonna osast.
Tioga maakond (Pennsylvania)

Tioga maakond ("Tioga County") on maakond USA-s Pennsylvania osariigis.
Maakonna halduskeskus on Wellsboro ja suurim linn Mansfield.
Maakonna pindala on 2945 km², millest 10 km² moodustab veepindala.
Elanike arv oli 2010. aasta rahvaloenduse andmetel 41 981. 2000. aastal oli seal 41 372 elanikku.
Ajalugu.
Tioga maakond moodustati 26. märtsil 1804 Lycomingi maakonna osast. Maakond on saanud nime Tioga jõe järgi.
Cascada

Cascada on Saksamaa "eurodance"'i muusikastiili viljelev ansambel, mis alustas tegevust 2004. aastal.
Ansambli populaarsemate lugude seas on "Everytime We Touch", "What Hurts the Most" ja "Evacuate the Dancefloor". Cascada albumeid on maailmas ostetud üle viie miljoni.
2013. aasta Eurovisiooni lauluvõistlusel Malmös esindas Cascada Saksamaad lauluga "Glorious". Finaalkontserdil sai laul 18 punktiga 21. koha.
Brooksi maakond

Brooksi maakond ("Brooks County") on maakond USA-s Georgia osariigis. 
Maakonna halduskeskus ja suurim linn Quitman. 
Maakonna pindala on 1289 km², millest 11 km² moodustab veepindala. 
Elanike arv oli 2010. aasta rahvaloenduse järgi 16 243. Aastal 2000 oli elanike arv 16 450. 
Ajalugu.
Brooksi maakond moodustati 11. detsembril 1858. aastal Lowndesi ja Thomase maakonna osadest. Maakond on saanud nime poliitiku Preston Brooksi järgi.
Brooksi maakond (Texas)

Brooksi maakond ("Brooks County") on maakond USA-s Texase osariigis.
Maakonna halduskeskus on Falfurrias.
Maakonna pindala on 2445 km², millest 0 km² moodustab veepindala.
Elanike arv oli 2010. aasta rahvaloenduse järgi 7223. Aastal 2000 oli elanikke 7976.
Ajalugu.
Brooksi maakond moodustati 1911. aastal Starri maakonna osast. Maakond on saanud nime metsavaht James Brooksi järgi.
Hidalgo maakond

Hidalgo maakond ("Hidalgo County") on maakond USA-s Texase osariigis Mehhiko piiri ääres Rio Grande jõe orus.
Maakonna halduskeskus on Edinburg ja suurim linn McAllen.
Maakonna pindala on 4100 km², millest 30 km² moodustab veepindala.
Elanike arv oli 2020. aasta rahvaloenduse järgi 870 781. Aastal 2010 oli elanikke 744 769 ja 2000. aastal 569 463. Rahvaarvult on see Texases üheksandal kohal. Osariigis on see rahvaarvult suurim maakond väljaspool Texase kolmnurka.
91,9% elanikkonnast moodustavad ladinaameeriklased. 2020. aastal oli Hidalgo maakond ladinaameeriklaste osakaalult USA-s ja Texases kuuendal kohal. Ladinaameeriklaste arvult oli see Texases teisel ja USA-s viiendal kohal.
Ajalugu.
Hidalgo maakond moodustati 1852. aastal Cameroni maakonna osast. Maakond on saanud nime Mehhiko iseseisvussõja kangelase Miguel Hidalgo järgi.
Hidalgo maakond (New Mexico)

Hidalgo maakond ("Hidalgo County") on maakond USA-s New Mexico osariigi kõige lõunapoolsemas osas.
Maakonna halduskeskus ja suurim linn on Lordsburg.
Maakonna pindala on 8925 km², millest 1 km² moodustab veepindala.
Elanike arv oli 2010. aasta rahvaloenduse järgi 4894. Aastal 2000 oli elanike arv 5932.
Ajalugu.
Hidalgo maakond moodustati 25. veebruaril 1919. aastal Starri maakonna osast. Maakond on saanud nime iseseisvussõja kangelase Miguel Hidalgo järgi.
Hobukastanilehine rodgersia

Hobukastanilehine rodgersia ("Rodgersia aesculifolia") on kivirikuliste sugukonda rodgersia perekonda kuuluv rohttaimeliik.
Hobukastanilehine rodgersia kasvab looduslikult Hiina põhjaosas. Muu hulgas Eestis kasvatatakse teda ilutaimena.
Taim on mitmeaastane. Ta kasvab 1–2 meetri kõrguseks. Leht meenutab kujult hobukastani lehte. Suure sõrmja lehe läbimõõt võib olla kuni 90 cm. Lehed koosnevad 5–9 lehekesest. Äraspidimunaja lehekese pikkus on 25 kuni 35 cm.
Taim õitseb juunis-juulis. Õisik on kuni 60 cm pikkune pööris, mis paikneb püstise varre otsas. Õied on väikesed ja valged või kahvaturoosad.
Rodgersia

Rodgersia ("Rodgersia") on kivirikuliste sugukonda kuuluv rohttaimede perekond.
Müncheni Tehnikaülikool

Müncheni Tehnikaülikool (saksa keeles "Technische Universität München", "TU München", "TUM") on Münchenis aastal 1868 asutatud tehnikahariduse kallakuga ülikool.
Colin Howson

Colin Howson (1945 – 5. jaanuar 2020) oli Briti filosoof.
1960. aastate lõpus oli ta London School of Economicsis Imre Lakatosi assistent. 1981. aastal kaitses ta tõenäosuse filosoofia alal väitekirja ja sai doktorikraadi. 
Ta töötas London School of Economicsi loogikaprofessorina ja 2008. aastast Toronto Ülikooli filosoofiaprofessorina. 
Howsoni uurimisvaldkonnad olid teadusfilosoofia, loogika ja tõenäosuse alused. Ta oli bayesiaan. 
Aastatel 2003–2005 oli ta Briti Teadusfilosoofia Seltsi president. 
Isiklikku.
Colin Howson on abielus Kanada teadusfilosoofi Margaret Morrisoniga.